|  |
| --- |
| information om behandling af medlemmers personoplysninger |

indholdsfortegnelse

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[1. indledning 3](#_Toc513111703)

[2. Dataansvarliges kontaktoplysning 3](#_Toc513111704)

[3. Formål med behandlingen 3](#_Toc513111705)

[4. Retsgrundlaget for behandlingen 4](#_Toc513111706)

[5. Hvilke personoplysninger behandler DLF 4](#_Toc513111707)

[6. Kilder vi indsamler personoplysninger fra 5](#_Toc513111708)

[7. Overførsel og Videregivelse af personoplysninger 5](#_Toc513111709)

[8. Sikkerhed 6](#_Toc513111710)

[9. Slettepolitik 6](#_Toc513111711)

[10. Indsigt i og berigtigelse af dine personoplysninger 7](#_Toc513111712)

# indledning

## Danmarks Lærerforening (DLF) indsamler og behandler, som dataansvarlig, dine personoplysninger lovligt og i overensstemmelse med den databeskyttelseslovgivning, der gælder for DLF.

## Under dit medlemskab vil DLF indsamle og behandle personoplysninger om dig til brug for administrationsmæssige formål.

## Formålet med dette dokument er at informere dig om, hvordan DLF behandler og administrerer dine personoplysninger. Nedenfor finder du som medlem informationer om DLF’s indsamling, behandling og videregivelse af dine personoplysninger.

# Dataansvarliges kontaktoplysning

## Dataansvarlig i forhold til dine personoplysninger er:

 Danmarks Lærerforening

 CVR-nr.: 55602816

 Vandkunsten 12

 1467 København K

 Telefonnummer: 33696300

 E-mail: dlf@dlf.org

##  (herefter “DLF”, ”vi”, ”os” eller ”vores”)

# Formål med behandlingen

## Ved indmeldelse i DLF bliver du medlem af organisationen DLF samt din lokale kreds.

## Formålet med, at DLF indsamler og behandler dine personoplysninger er for at:

* administrere medlemsforholdet, herunder til indplacering i din korrekte lokalkreds,
* behandle ansøgning om udbetaling af økonomisk støtte,
* centralisere og tilvejebringe IT-systemer og -værktøjer
* opretholde og administrere oplysninger og databaser,
* tage eventuelle skridt til eller forsvare os mod retskrav,
* sikre kommunikation mellem medarbejdere i DLF og/eller
* andre legitime formål i henhold til databeskyttelseslovgivningen eller relevant national lovgivning kan forfølges.

## Hvor DLF ønsker at behandle dine personoplysninger til andre formål, der er uforenelige med de oprindelige formål som personoplysningerne blev indsamlet til, giver DLF dig oplysninger om sådanne formål.

# Retsgrundlaget for behandlingen

## Retsgrundlaget for DLF’s behandling af dine personoplysninger til ovennævnte formål vil i de fleste situationer være, at behandlingen er nødvendig for at:

* opfyldelse kontrakten, som du er part i, herunder DLF’s vedtægter, eller for at gennemføre foranstaltninger forud for indgåelsen af kontrakten,
* overholde en juridisk forpligtelse, som DLF er underlagt og/eller
* retskrav kan fastlægges, gøres gældende eller forsvares, eller når domstole handler i deres egenskab af domstol.

## Når det er krævet i henhold til databeskyttelseslovgivningen vil vi indhente dit udtrykkelige samtykke som retsgrundlag for en behandling.

# Hvilke personoplysninger behandler DLF

## Som led i dit medlemskab indsamler og behandler DLF følgende personoplysninger, såfremt det er tilladt i henhold til den for DLF gældende databeskyttelseslovgivning:

* Generelle oplysninger, herunder navn, adresse, telefonnummer, e-mail, CPR-nr.
* Arbejdsrelaterede oplysninger, herunder din arbejdsplads, ansættelsesdato, stillingstype, stillingsbetegnelse, ansættelsesforhold, pension, om du er måneds- eller timelønnet samt din aktuelle situation. Foreningsrelaterede og arbejdsrelaterede tillidsposter (TR og AMR).
* Uddannelsesoplysninger, herunder uddannelsessted, uddannelsesretning, uddannelsens begyndelse og afslutning samt linjefag.

## Vi behandler kun personoplysninger om dig, der er relevante og tilstrækkelige i forhold til de formål, der er defineret ovenfor. Formålet er afgørende for, hvilken type personoplysninger om dig, der er relevante for os. Det samme gælder omfanget af de personoplysninger, vi bruger. Vi bruger fx ikke flere personoplysninger, end dem, vi har brug for til det konkrete formål.

## Vi indsamler, behandler og opbevarer kun de personoplysninger, der er nødvendige i forhold til at opfylde vores fastsatte formål. Derudover kan det være bestemt ved lovgivning, hvilken type personoplysninger, der er nødvendig at indsamle og opbevare for vores forretningsdrift. Typen og omfanget af de personoplysninger, vi behandler, kan også være nødvendige for at opfylde en kontrakt eller en anden retlig forpligtelse.

## Vi kontrollerer, at de personoplysninger, vi behandler om dig, ikke er urigtige eller vildledende. Vi sørger også for at opdatere dine personoplysninger løbende.

## Da vores service er afhængig af, at dine personoplysninger er korrekte og opdaterede, beder vi dig oplyse os om relevante ændringer i dine personoplysninger. Du kan benytte kontaktoplysningerne ovenfor til at meddele os dine ændringer.

# Kilder vi indsamler personoplysninger fra

## De fleste personoplysninger indsamler DLF fra dig. De oplysninger vi anmoder dig om at udlevere, kan være af en sådan karakter, at vi i mangel af sådanne oplysninger eventuelt ikke er i stand til at opfylde de forpligtelser vi er pålagt i forhold til dig og/eller tilbyde dig eller opretholde dit medlemskab hos DLF.

## Vi kan også modtage oplysninger om dig fra din arbejdsplads, når dette er påkrævet i henhold til gældende overenskomster.

# Overførsel og Videregivelse af personoplysninger

## DLF videregiver samt modtager oplysninger til brug for administreringen af dit medlemskab, og for at kunne opfylde vores forpligtelser i henhold til kontrakten med dig samt gældende lovgivning.

## Dette betyder fx, at DLF videregiver oplysningerne til den kreds, som du i henhold til vægterne er tilknyttet.

## Desuden kan dine personoplysninger, hvis det er relevant, blive overført til tillids- samt arbejdsmiljørepræsentant(er), Lærernes Centralorganisation, Forhandlingsfællesskabet.

## Dine personoplysninger kan endvidere blive overført til leverandører, samarbejdspartnere, aftaleparter eller andre tredjeparter, der behandler data på vegne af DLF. Ved brug af sådanne databehandlere sikrer DLF, at der indgås et kontraktretligt aftaleforhold, hvorefter databehandleren alene må behandle personoplysninger i overensstemmelse med DLF’s instruks og til brug for DLF’s formål, som angivet i dette oplysningsbilag, og som kræver, at databehandleren etablerer tilstrækkelige organisatoriske og sikkerhedsmæssige sikkerhedsforanstaltninger.

## DLF videregiver dine personoplysninger til offentlige myndigheder, såsom SKAT, i det omfang det følger af en retlig forpligtelse.

## Hvis du hører eller kommer til at høre under den grønlandske kreds ’IMAK’, sker der overførsler af medlemsoplysninger til Grønland. Da Grønland står uden for EU/EEA-samarbejdet betragtes det som overførsler til et såkaldt tredjeland uden samme databeskyttelsesniveau som lande inden for EU/EEA-samarbejdet. Vi deler derfor kun dine personoplysninger, når der er truffet passende foranstaltninger for at beskytte dem, hvilket er et krav efter databeskyttelseslovgivning. Overførsel af personoplysninger til modtagere i tredjelande, vil ske med relevant lovligt overførselsgrundlag; i de fleste tilfælde på Europa Kommissionens standardkontrakter.

# Sikkerhed

## DLF sikrer, at der træffes fornødne tekniske og organisatoriske foranstaltninger mod, at personoplysninger hændeligt eller ulovligt tilintetgøres, fortabes eller forringes, samt mod at de kommer til uvedkommendes kendskab, misbruges eller i øvrigt behandles i strid med den for DLF gældende databeskyttelseslovgivning. DLF har implementeret sikkerhedsmæssige procedurer og teknologi for at sikre alle personoplysninger lige fra de indsamles til de slettes.

# Slettepolitik

## Personoplysninger slettes, når der ikke længere er et sagligt formål med fortsat opbevaring.

## Vi sletter normalt 5 år efter endt medlemskab, med mindre igangværende sager eller retlige pligter betyder, at sagen ikke kan slettes på det tidspunkt. Vi sletter altid, når formålet er ophørt.

# Indsigt i og berigtigelse af dine personoplysninger

## Du har ret til at anmode DLF om at få indsigt i dine personoplysninger. Såfremt dine personoplysninger er urigtige eller vildledende, har du ret til at anmode DLF om at berigtige oplysningerne. Under visse omstændigheder har du også ret til at anmode DLF om at slette eller begrænse dine personoplysninger eller gøre indsigelse mod behandlingen ligesom du kan have ret til dataportabilitet. Såfremt du ønsker at gøre brug af en af rettighederne bedes du rette henvendelse via e-mail dlf@dlf.org eller via post til DLF, Vandkunsten 12, 1467 København K.

## Om nødvendigt har du også ret til at indgive en klage til Datatilsynet på dt@datatilsynet.dk eller +45 33 19 32 00.

## I de tilfælde vores behandling udelukkende er baseret på dit udtrykkelige samtykke, har du til enhver tid ret til at trække dit samtykke tilbage. Tilbagetrækning af samtykke berører ikke lovligheden af den behandling, der er baseret på samtykke inden tilbagetrækningen.

## DLF kan til enhver tid ændre dette oplysningsbilag, i hvilket tilfælde du vil blive informeret.